(16) Psyche

Den (16) Psyche ass en Asteroid vun der Haaptasteroidenceinture.

Hie gouf de 17. Abrëll 1852 vum Annibale de Gasparis entdeckt. Den Himmelskierper gouf no der Psyche, der Fra vum griichesche Gott Eros, genannt.

 Beschreiwung 
De Psyche beweegt sech op enger Distanz vun 2,5 (Perihel) bis 3,3 (Aphel) astronomesch Eenheeten a ronn 5 Joer ëm d'Sonn. D'Bunn steet 3,1° géint d'Ekliptik an d'Bunnexzentrizitéit ass 0,14.

Mat engem Duerchmiesser vun 250 km ass de Psyche ee vun de gréissten Asteroide vun der Haaptceinture. Den Asteroid huet eng relativ hell Uewerfläch mat enger Albedo vun 0,12. A 4 Stonnen an 12 Minutte rotéiert hien eemol ëm seng eegen Achs.

Radarobservatioune weisen, datt de Psyche aus Eisen an Néckel besteet. Am Géigesaz zu aneren M-Klass-Asteroide konnt op der Uewerfläch kee Waasser oder waasserhaltegt Material nogewise ginn. Dat deit och op e metalleschen Asteroid hin.

 Aspekter 
 Stationär, réckleefeg  Oppositioun  Minimaldistanz (AE)  Maximalhellegkeet (mag)  Stationär, rechtleefeg  Konjunktioun zu der Sonn 17. Mäerz 2013  9. Mee 2013  2,25241  10,4  4. Juli 2013  17. Dezember 2013 18. Juni 2014  5. August 2014  1,69830  9,3  21. September 2014  2. Abrëll 2015 22. Oktober 2015  8. Dezember 2015  1,67645  9,4  24. Januar 2016  27. Juli 2016
 Kuckt och 

 Lëscht vun den Asteroiden

 Um Spaweck 
 JPL Asteroiden-Datebank (16) Psyche

1/0016
Kategorie:Haaptceintureasteroiden
Kategorie:Asteroide vum Typ M ‎
Kategorie:Astronomesch Objeten, déi 1852 entdeckt goufen
Kategorie:Asteroiden, déi zu kenger Asteroidefamill gehéieren